กรมทางหลวง พร้อมให้บริการ ห้องน้ำสะอาดและจุดพักรถ พักคนกว่า 500 แห่ง ทั่วประเทศ
กรมทางหลวง พร้อมให้บริการ ห้องน้ำสะอาดและจุดพักรถ พักคนกว่า 500 แห่ง ทั่วประเทศ นายสราวุธ ทรงศิวิไล อธิบดีกรมทางหลวง เปิดเผยว่า กรมทางหลวง จัดเตรียมห้องน้ำ พร้อมให้บริการกว่า 500 แห่ง ที่สำนักงานหมวดทางหลวงทั่วประเทศ เพื่อให้บริการประชาชนและนักท่องเที่ยว ในการเดินทางช่วงเทศกาลปีใหม่ 2563 ซึ่งมีทั้งความสะดวก สะอาดและปลอดภัย รวมทั้งยังสามารถจอดรถแวะพักผ่อน สอบถามเส้นทางกับเจ้าหน้าที่ ก่อนที่จะเดินทางต่อ ซึ่งเป็นการลดความแออัดการจราจรบริเวณปั้มน้ำมันได้อีกทางหนึ่งพร้อมทั้งยังได้สั่งการให้หมวดทางหลวง 40 แห่ง จัดลานกางเต็นท์ให้บริการ ในจังหวัดที่ประชาชนนิยมเดินทางมาท่องเที่ยว โดยไม่เสียค่าใช้จ่ายใดๆ ทั้งสิ้นหากประชาชนต้องการสอบถามสภาพเส้นทาง สภาพการจราจร จุดบริการตั้งเต็นท์ หรือต้องการความช่วยเหลือสามารถติดต่อได้ที่สำนักงานทางหลวง แขวงทางหลวง และหมวดทางหลวงในพื้นที่และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)